# data[].attributes.body
Aamulla ikkunaruudusta tuijotti tuimailmeinen mies. Kadulla oli vielä hiljaista. Miehen ilmeestä huolimatta tilanne ei eskaloitunut.

# data[].attributes.body
Tuliaisia pusseihin! Viehättävällä torilla oli paikallisia herkkuja, mistä jotain päätyy ehkä myös opehuoneeseen.

# data[].attributes.body
Puolen tunnin bussimatka Santa Cruzista rannikkoa pitkin etelään. Pieni tauko rannalla, jossa vuorovesi on juuri nyt alhaalla.

# data[].attributes.body
Molempien ennakkoasenne Teneriffaa kohtaan oli kielteinen. Mielikuvissa oli täydet aurinkorannat ja juhlivat turistit. Matkustamisessa on se hyvä puoli, että mielikuvat muuttuvat oppimisen myötä. Pohjois-Teneriffan monipuolinen luonto ja jylhät maisemat saivat meidät ihastumaan saareen.

# data[].attributes.headline
Kohteena Teneriffa; San Cristobal de La Laguna

# data[].attributes.subject
Kohteena Teneriffa; San Cristobal de La Laguna

# data[].attributes.body
Tapasimme Lohjan Muijalassa kello 5.55 isäinpäivän aamuna ja jatkoimme Tiinan autolla Helsinki-Vantaan lentoaseman pitkäaikaisparkkiin P4. Ehdimme juomaan aamukahvit ja sitten lentoon.

Lento kesti noin kuusi tuntia. Tiina on himolukija ja nytkin luki kirjaa avainlajeista sekä kuunteli äänikirjaa nukkuakseen hyvin. Tarja luki e-kirjaa ja pääasiassa neuloi pipoa. Parissa kohtaa pientä turbulenssia, muutoin tasaista menoa.

# data[].attributes.body
Tiina piti herättää siinä vaiheessa, kun jätimme Euroopan rannikon taakse ja suuntasimme kohti Atlantin valtamerta.

Saaren maantieteelliset koordinaatit 28º 19' N 16º 34' W

# data[].attributes.body
Ensimmäinen tehtävä oli löytää bussi Santa Cruziin. Se oli bussi nro 10. Oikea bussi löytyi mukavasti ja matka saaren kuivasta eteläosasta rehevämpään pohjoiseen oli täynnä mielenkiintoisia maisemia. Matkalla näkyi hurjan paljon tuulivoimaloita ja banaanikasvihuoneita.

Matka Santa Cruzista La Lagunaan hoitui pikabussilla nro 15. Raitivaunukin menee, mutta sen matka kestää ikuisuuden. Bussilla aikaa menee vartti. Ratikalla 45 minuuttia. Bussilla siis.

Tarja oli valinnut upean majoituksen, minkä ikkunasta sai vielä illalla kuulla teatterin katuesityksenä laulua kitaralla säestettynä.

# data[].attributes.body
Hotelli oli Unescon suojelukohteena olevan keskustan pääkadun varrella. Astuimme sisään keskuspatiolle ja edessä avautui varsin ylellinen majoituspaikka. Huoneet olivat toisessa kerroksessa, huonekorkeus hipoi kuutta metriä ja huoneiden katto oli tornimainen. Lattiat leveää, kulunutta lankkua. Ikkunoiden erkkerit avautuivat kadulle.

Hotelli ei ole esteetön eikä hissiä ole, joten matkalaukkujen raahaus oli kyllä projekti.

Muutoin ihastuttava majoitus.

# data[].attributes.body
Toisin kuin kotona, ikkunan alla oli serenadi. ❤️🎼🎵🎶

# data[].attributes.headline
Omatoiminen tutkimusmatka La Lagunan vanhaan keskustaan ja ravintoloihin

# data[].attributes.subject
Omatoiminen tutkimusmatka La Lagunan vanhaan keskustaan ja ravintoloihin

# data[].attributes.body
Kuvat kertovat, millaiseen paratiisiin olemme saapuneet.

# data[].attributes.body
Hedelmät maistuivat erityisen hyvälle. Kahvikaan ei ollut pahaa. Leipää, myös gluteenitonta, saimme oliiviöljyn ja tuoremurskatun tomaatin kanssa. Oli hieno makukokemus. Menee kotonakin jatkoon tämä "resepti".

# data[].attributes.body
Tätä ihmeteltiin myös seuraavana päivänä, jolloin soitettiin Finlandia hymniä kurssikavereille.

# data[].attributes.body
Työmatkan sykähdyttävät maisemat.

# data[].attributes.body
Kurssipaikka on La Lagunan historiallisessa keskustassa, Unescon maailmanperintökohteessa. Ystävällinen henkilökunta otti vastaan kurssilaisia.

Experiential learning trough nature and history -kurssille osallistuu 16 kurssilaista Suomesta, Saksasta, Puolasta, Slovakiasta, Sloveniasta ja Latviasta. Suomesta tiensä kurssille olivat löytäneet Eija ja Ari Vantaalta.

Tutustuminen aloitettiin tanssimalla tangoa. 💃🕺🌹🎶🎵

# data[].attributes.body
Ryhmään tutustumisen hauska tehtävä:

Jokainen kirjoittaa kolmelle lapulle jonkin asian itsestään. Yhteensä siis kolme juttua. Laput rutistetaan palloiksi. Ryhmä menee rinkiin ja heittelee toisiaan lappupalloilla puolen minuutin ajan. Jokainen poimii maasta kolme palloa.

Tämän jälkeen etsitään kyselemällä lappujen kirjoittajat. Asetutaan taas rinkiin ja kerrotaan lappujen avulla, kuka mistäkin on kirjoittanut.

Hauska hetki rupatella tuntemattomien ihmisten kanssa.

# data[].attributes.body
Tekemällä oppimista kokeiltiin käytännössä opiskelemalla tulivuoritoimintaa sokratives visan avulla, tekemällä runoja ja laulamalla kanonissa lapilleista ja kaasuista. Kurssin opettaja Dominic kertoi tekemällä oppimisen teoriasta ja älykkyyden eri ulottuvuuksista.

# data[].attributes.body
Hassua, että marraskuussa voi istua ravintolan terassilla aurinkolasit nenällä, nauttia lasillisen viiniä ja juustoisen tapas -lautasen.

Tilaaminen onnistui hyvin vajaalla turistiespanjalla ja luojan kiitos on Google translater -sovellus. " Una cervesa porfavor, but no cervesa, water, and two, and some cheese." " Tilasin meille vettä ja juustoa... " Kun tilaus tulee saadaan pähkinäallergikolle, gluteenittomalle Tarjalle leipää ja juustoja ja pähkinöitä. Tilanne pysyi kuitenkin hallinnassa ja Tarja hengissä. Hyvää oli! 😋🧀

# data[].attributes.body
Meille järjestettiin mahdollisuus kahden tunnin kaupunkikierrokseen oppaan kanssa. Ryhmässämme oli kahdeksan osallistujaa ja kierros oli kerrassaan hieno. Kaupungin historia oli mielenkiintoinen ja hyvin monipuolinen.

Kierroksen aikana kävimme museoissa, kirkoissa, erilaisissa sisäpihoissa ja puutarhoissa. Kaunista.

# data[].attributes.body
Tämä puu sai nimekseen lohikäärmepuu, koska sillä näyttäisi olevan monta päätä. Kun oksan katkaisee, neste on tummanpunaista. Kuin verta.

Kasvutapa trikotominen haarautuminen (kolmihaarainen). Taimivaihe kestää 20 vuotta, jonka jälkeen haarautuminen tapahtuu noin 15 vuoden välyksellä. Puun ikä lasketaan siis 20+ 15 x kasvupisteiden määrä. Tässä puussa kuvan perusteella kuusi haarautumiskohtaa.

Lohikäärmepuu on suojeltu laji.

# data[].attributes.body
Tieto lisää tuskaa. Antropologiaa tutkailemassa.

# data[].attributes.body
Maantieteilijän mieli vallan virkistyi tämän vitriinin edessä. Teema: planetaariset ilmiöt.

# data[].attributes.attachment_caption
Katulaatta muinaisesta järvestä. Seisoimme punaisen pisteen kohdalla.

# data[].attributes.body
Tätäkään emme olisi tietäneet ilman matkaamme. La Laguna tarkoittaa laguunia tai järveä. Kaupunki oli järven rannalla, mutta 1970-80 -luvuilla järvi tuhottiin ohjaamalla sen vedet pois järvialtaasta. Näin päästiin eroon hyttysistä ja tulvista.

Olimme kohteliaita, emmekä ottaneet puheeksi kokonaisen ekosysteemin tuhoamista. Jäi kyllä mietityttämään ihmisen vaikutus ympäristöönsä.

Jälkeenpäin mietimme tuota ekosysteemitason tuhoa. Noh. Kyllähän mekin osaamme; ojittaa suot, padota joet, rouhia kalliot tienpohjiksi jne. Eipä pitäisi arvostella, vaan nähdä se malka omassa silmässä.

# data[].attributes.body
Kierroksella ja sen jälkeen keskusteltiin kurssikavereiden kanssa Erasmus-hankkeista ja niiden tarjoamista mahdollisuuksista. Entisinä Itä-Saksan kansalaisina saksan kollegat toivat esiin, kuinka paljon matkustamisen mahdollisuudet ovat muuttuneet vuosikymmenten aikana. Heille itselleen, mutta aivan erityisesti nuorille.

Mukavaa matkaseuraa. Nimien kanssa haasteita, etenkin puolalaisten, mutta tässä seurueessa meidän lisäksi Eija, Ari, Carsten, Roland, Cecile ja Petra.

# data[].attributes.body
Tyypit tiesi ja tarkasti moneen kertaan, että bussi nro 15 on oikea. Päätettiin kuitenkin ottaa naapurilaiturin bussi nro 14. 🚃 Nyt ollaan varmaan maitolaiturilla numero 1234 😎

# data[].attributes.body
Nyt oli melkein ekstreemiä! Voiko tie olla noin jyrkkä ja mutkainen? Matka Tacananaan oli hyvä tehdä bussilla. Hermot eivät olisi kestäneet autolla ajoa!

# data[].attributes.body
Ryhmä valmiina.

# data[].attributes.body
Experiential learning metodein opimme Teneriffan ja Tagananan historiasta. Ideana aikajana ja siihen liittyvät tehtävät voisivat toimia hienosti myös evoluution opetuksessa, vaikka draamaa ei ottaisikaan mukaan. Homma eteni näin:

1. Ensin täydennettiin kolmen ryhmissä aukkotehtävä lukemalla. Kaikilla ryhmäläisillä oli sama teksti mutta aukot eri kohdissa.

2. Sen jälkeen opettajamme Dominic opetti meille asiat.

3. Jokaiselle jaettiin pieniä lappuja, missä oli kussakin pieni esimerkki historiasta vuosilukuineen ja asetuttiin aikajanalle. Jokaisen piti oppia myös viereisten tyyppien asiat.

4. Vaidettiin lappuja summassa ja yritettiin saada aikajana aikaan ilman vuosilukuja.

5. Mietittiin, onko historian tapahtuma ollut positiivinen tai negatiivinen ja tätä ilmennettiin asennolla.

6. Pohdittiin myös tulevaisuuden haasteita ja ratkaisuja niihin.

7. Tehtiin Esitykset 1-2. Lapun jutusta.

# data[].attributes.attachment_caption
Historiaa draaman keinoin. Tiina, Inese ja Eicke vauhdissa. Carsten soitteli ilmakitaraa estradilla.

# data[].attributes.body
Vesi on kautta aikojen ollut iso haaste: mistä sitä saa? Vuorten senämiin varastoitunut vesi on perinteisesti porattu saataville ja eri myös kasvien keräämää sadevettä on kerätty. Asukkaille on jaettu vettä tämän kaltaisista yhteisistä hanoista. Nykyään suolaisesta vedestä muokataan juotavaa vettä.

# data[].attributes.body
Kurssimme opettaja Dominic on hyvin selkeä ja taitava. Vaativa myös. Tässä hän kertoo Teneriffan vesihuollosta.

Koska vettä ei aina ole saatavilla, sitä ohjataan ylös vuorille pumppaamalla. Vuorilla se suodatetaan vulkaanisten kerrostumien lävitse ja siitä tulee tekopohjavettä, josta epäpuhtaudet ovat poistuneet. Sitten se ohjataan keräilyaltaisiin ja sieltä näihin yleisiin vesipisteisiin.

Käyttövettä. Ei juotavaksi.

# data[].attributes.body
Vuoristolaaksossa harjoitetaan pienimuotoista maataloutta. Viljelmät vuoriston rinteillä ovat terasseina.

Anagassa mereltä puhaltava tuuli kulkeutuu laakson kautta vuorenrinteille ja muodostaa sumua. Merellä virtaava Kanarianvirta on kylmä merivirta pohjoisesta. Kylmien merivirtojen alueilla muuallakin esiintyy sumumetsiä.

# data[].attributes.body
Erilaisten mahdollisuuksien viidakosta päätimme valita patikkaretken vuoristoon. Lähdimme Arin ja Eijan kanssa vaelluskierrokselle. Matka oli hieman vajaat neljä kilometriä, mutta voi pojat, mikä rinteen kaltevuus.

Patikointiin suositeltava appi on Maps.me

Sen valikoimassa on retkipolut ja reittien numerot. Myös etappien välimatkat mitattavissa. Haittana se, että ei näytä korkeuskäyriä. Olisi ollut ominaisuutena hyvä.

# data[].attributes.body
Tuolla selkämme takana on harmaata. Saharasta kulkeutuu hiekkaa ilmakehän virtausten mukana. Se muodostaa katon, jonka alle kuumuus ja kosteus jää. Vaikutus on kuin kasvihuoneella. Jos aurinko vielä paistaisi kuumimmillaan, olisi todella kuumaa ja tukalaa.

Hyvä vuodenaika patikkaretkille juuri nyt.

# data[].attributes.body
Vaateostoksilla ihastuttavan rouvan torikaupassa. Kumpikaan osapuoli ei osannut toistensa kieltä, mutta huitomalla ja yrittämällä saatiin paljon naurua aikaiseksi. Yhteinen kohtaaminen oli niin hauska, että saimme paitoihin sopivat rannekorut kaupan päälle.

Kohtasimme samaisen rouvan muutaman päivän päästä ja hän kertoi, että oli nähnyt meidän käyttävän kaupungilla häneltä ostettuja vaatteita. Nyt meillä oli jo yhteisen kielen hituset.

Jäimme pohtimaan sitä, että täällä ihminen näkee ihmisen ja kertoo sen. Oli kiva tulla nähdyksi.

# data[].attributes.body
Ihminen on outo eläin. Rakentaa ympärilleen kaunista ja rumaa. Pyrkimys kauniiseen on ymmärrettävää. Rumuus ja ympäristön sekä maiseman turmeleminen ei. Esimerkkikuvat molemmista. Kaunis tässä, rumuus alla.

# data[].attributes.body
Seisomme vanhan kaatopaikan päälle rakennetun kasvitieteellisen puutarhan kohdalla ja katselemme edessä aukeavaa ihmisen toimintaa. Ravintoloita, uimala - vesipuisto, musiikkitalo ja öljynporauslautta.

Fossiilisten polttoaineiden tuotanto yhdistettynä kaatopaikan kunnostamiseen ja maisemointiin ovat toistensa ääripäitä. Viherpiipertäjän silmin toinen tuhoaa ja toinen korjaa.

# data[].attributes.body
Palmujen paratiisi Palmetum Santa Cruzin rannalla on kasvitieteellinen puutarha, joka on perustettu entisen kaatopaikan päälle. Kaatopaikka on suljettu 1984 ja puisto on avattu 2014. Espanjan parhaaksi puistoprojektiksi ja Unescon parhaaksi käytänteeksi palkittu puisto on keidas hämmentävän ruman ympäristön ja meren välissä.

Jäätiin vähän väliä kuvaamaan heteitä ja emejä ja ihmettelemään huikeita ilmajuuria, ja lopulta piti oikaista polulta että ehdittiin tapaamispaikalle. Kaikkia 3000 lajia ei siis ehditty silitellä ja nuuskuttaa, mutta uusia aineistoa powerpointteihin ja swayhin saatiin kuitenkin.

Hiukan ällötti joka paikkaan vedetyt muoviset koristeet ja valot. Sinne oli varmaan tulossa jouluksi joku juttu.

Paikka vilisi isoja ja pieniä sisiliskoja. Tarja todisti yhden onnistuneen kärpäsenmetsästyksenkin. Pääskyjä ja mustarastaita lenteli oksistossa ja punarinta, kivitasku ja tiltaltti on ihastuttanut laulullaan. Osa linnuista pesii puistossa, osa käyttää sitä talvehtimiseen tai vain levähdykseen. Kanarialla on oma endeeminen kanariantiltaltti. 🥰

# data[].attributes.body
Museokierroksen jälkeiseen reflektointiin saimme tehtäväksi miettiä ryhmissä miten museota voisi parantaa, tai miten guanche-kansan edustajat haluaisivat kertoa elämästään. Kiva idea, mikä saa pohtimaan opittua syvällisemmin.

# data[].attributes.body
Pohdimme museossa sitä, miten sen toimintaa tulisi kehittää sellaiseksi, että se olisi houkutteleva paikka koululaisille oppia.

Paras ehdotus tuli opetusteknologian saralta virtuaalilasien ja autenttiseksi rakennetun ympäristön yhdistämisestä. Kaikki olivat sitä mieltä, että oppimista ei ainakaan edistä se, että ihmisen jäänteet ovat lasivitriinissä numerolappu otsassa. Kyseessä ovat kuitenkin kerran eläneet ihmiset.

# data[].attributes.body
Vuohipaimenet kehittivät tekniikan, jolla pääsee turvallisesti hyvin jyrkkää rinnettä alas tai ylös sekä hyppimään vaivatta raviinien ylitse. La Gomerassa tekniikkaa käytetään yleisesti ja sen opettelu on siellä osa liikunnanopetusta.

Meille esiteltiin tänään tätä kulttuuriperintöä. Seipäiden pituus on 2,5 - 4 m. Ne rasvataan vuohenrasvalla, koska niitä pitkin myös liu'utetaan käsiä.

# data[].attributes.body
Tiina osallistui työpajaan ja näytti, että voimaa kyllä löytyy.

# data[].attributes.body
Tänään tutustuimme asioiden yhdistämiseen ja tarinan kertomiseen. Harjoitus eteni näin.

1. Seinällä oli valokuvia. Opettajalla oli kasa lappuja, joissa osa jotakin tarinaa.

2. Ryhmä sai yhden lapun kerrallaan. Ryhmäläisten piti päättää, minkä kuvan alle lappu tulee. Tämä tehtiin niin usein, että laput loppuivat.

3. Kun laput oli laitettu kuvien alle, kaikki ryhmät kävivät ne vielä kerran lävitse, ja tarkistivat, että olivat samaa mieltä tekstin sijoittamisesta. Jos ei, lappu siirrettiin oikeaan osoitteeseen.

# data[].attributes.body
Aivan mahtava metodi oli tarinan kerronta. Saimme ryhminä tekstin, joka meidän piti liiduilla piirtää katuun. Sen jälkeen yksi ryhmäläinen jäi kuvan luokse ja kertoi muille, mitä kuva esittää.

Todella kiva harjoitus vaikkapa ilmiöiden esittämiseen.

# data[].attributes.body
Kansallispuisto saaren geologisen historian vaalimiseen. Huikeat laavatasangot, jotka päättyvät mereen. Henkeä salpaavan karua ja kaunista. Lämpötila 30 astetta eikä varjon varjoa.

# data[].attributes.body
Laava-aavikon keskellä asutusta.

# data[].attributes.body
Perinteistä suolan valmistusta haihdutusaltaissa.

# data[].attributes.body
Basalttikaaria ja rannikkoeroosiota.

# data[].attributes.body
Toisenlaisella rannalla. Innostua voi aivan kaikesta.

# data[].attributes.body
Team Tiina, Tarja ja Inese (

Latviasta) taiteili yhteenvedon viikon ajatuksista, kokemuksista ja fiiliksista. Kiva tehtävä! Sai tehdä piirtäen laulaen, tanssien. Ihan miten vain. Meillä pysyi kynä kädessä.

# data[].attributes.body
Papas arrugadas on perinteinen ruokalaji. Ei ehkä kuitenkaan ainoana tilauksena. No aina oppii uutta ja matkailu avartaa.

Papas arrugadas on uunissa, suolapedillä paistetut perunat. Erinomaisia paikallisten soosien kanssa. Vaikkapa tomaattichili mojon kanssa. "Mojo" on kastike, johon voi sekoittaa mielensä mukaan oliiviöljyä. Yleisesti Mojon perusraaka-aineena on korianteri tai tomaatti.

# data[].attributes.body
Lisäkierros laavakentillä johdatti meidät 7m syvälle ja arviolta 100 pitkään luolaan. Opettajamme Dominic varoitteli ettei luolaan voi laskeutua, sillä ylös pääseminen olisi haaste. Tästä todisteena luolan pohjalla oli lukuisia luurankoja.

# data[].attributes.body
Laavakenttien rutikuivuudessa kaktukset ja heinätuppaat tarjoavat suojaa paahteeta ja kuivuudelta. Mustassa hiekassa erottui lintujen jalanjälkiä, maassa vilisi liskoja hepokatit hyppivät vastaa.

# data[].attributes.body
Kun Tarjalla mopo hyytyi, Tiinasta ei virta loppunut. Ylimääräisen patikkamatkan ja uinnin jälkeen kahvi ja sorbetti maistui.

# data[].attributes.body
Pois lähdettiin nousuveden aikaan . Sama kohta kuin aamun kuvassa.